CELEX: 62016CN0627
Language: da
Date: 2016-12-05 00:00:00
Title: Sag C-627/16: Anmodning om præjudiciel afgørelse indgivet af Tribunal Administrativo e Fiscal de Viseu (Portugal) den 5. december 2016 — João Ventura Ramos mod Fundo de Garantia Salarial

6.3.2017   
            
            
               DA
            
            
               Den Europæiske Unions Tidende
            
            
               C 70/8
            
         Anmodning om præjudiciel afgørelse indgivet af Tribunal Administrativo e Fiscal de Viseu (Portugal) den 5. december 2016 — João Ventura Ramos mod Fundo de Garantia Salarial
   (Sag C-627/16)
   (2017/C 070/13)
   Processprog: portugisisk
   
      Den forelæggende ret
   
   Tribunal Administrativo e Fiscal de Viseu
   
      Parter i hovedsagen
   
   
      Sagsøger: João Ventura Ramos
   
      Sagsøgt: Fundo de Garantia Salarial
   
      Præjudicielle spørgsmål
   
   
               1)
            
            
               Er en forældelsesfrist for indgivelse af en anmodning om betaling af forfaldne løntilgodehavender til garantiinstitutionen gunstigere for arbejdstagerne som omhandlet i artikel 11 i Europa-Parlamentets og Rådets direktiv 2008/94/EF (1) af 22. oktober 2008 om beskyttelse af arbejdstagerne i tilfælde af arbejdsgiverens insolvens, såfremt udbetalingen af disse løntilgodehavender alene garanteres, når der indgives anmodning herom til garantiinstitutionen inden for fristen på et år regnet fra datoen for opsigelsen af ansættelseskontrakten, eller ville det være gunstigere, såfremt fristen blev regnet fra datoen for iværksættelsen af insolvensbehandlingen under hensyn til, at garantiinstitutionen alene garanterer betaling af de af arbejdstagerens tilgodehavender, der er forfaldet inden for de seks måneder, der går forud for iværksættelsen af insolvensbehandlingen?
            
         
               2)
            
            
               Såfremt fristen er udløbet for en arbejdstager af grunde, som denne ikke er ansvarlig for, skal medlemsstaternes lovgivninger da i henhold til artikel 11 i Europa-Parlamentets og Rådets direktiv 2008/94/EF af 22. oktober 2008 fastsætte en yderligere frist for indgivelse af anmodningen til garantiinstitutionen, forudsat at arbejdstageren godtgør, at han ikke er ansvarlig for den manglende overholdelse af forældelsesfristen?
            
         
      (1)  EFT 2008, L 283, s. 36.